Omnibus sancte et inviolabilis matris ecclesie filiis notum facimus quod Hugo Antelmus, laudante uxore sua et filiis suis Hugone, Henrico et Bernardo, laudante etiam Girardo fratre suo, dedit Deo et sancte Marie de Firmitate et monachis ejusdem loci quicquid habebat in manso de la Valleta et totam terram que appendit ad mansum illum ubicumque jacet, sine ulla retentione. Hujus rei testes: Constantius, presbiter de Senvinis, Jocerannus de Digoni, Jocerannus de Capella.